Senarai penganjuran anugerah hiburan di Malaysia mengikut tahun

Malaysia merupakan sebuah negara membangun yang mempunyai industri hiburan yang tersendiri sejak zaman kolonial. Setiap tahun pelbagai majlis hiburan diadakan bagi menghargai karyawan seni yang terdiri daripada penyanyi, pemuzik, pelakon, pelawak, pengacara, penyampai radio, pelakon televisyen, pelakon teater, pelakon alih suara, pengarah filem, penulis lakonlayar dan animator. Di Malaysia, cabang seni dibahagikan kepada bidang filem, muzik, teater dan televisyen. Anugerah tertinggi yang diberikan kepada karyawan seni Malaysia adalah menerusi Anugerah Seni Negara yang dikurniakan oleh Yang di-Pertuan Agong setiap 3 tahun. Penerima anugerah utama menerima gelaran "Seniman Negara".
Manakala setiap bidang mempunyai satu badan kerajaan atau bukan kerajaan yang diberi tauliah untuk memberikan anugerah bagi setiap bidang menerusi penghargaan bertaraf nasional.
Anugerah-anugerah tersebut adalah : -
Terdapat beberapa bidang seni yang masih belum mempunyai penganugerahan bertaraf nasional.
Sehingga kini, belum ada karyawan yang pernah memenangi kelima-lima piala berasingan. Namun terdapat beberapa karyawan yang berjaya mengumpulkan sekurang-kurangnya tiga piala berasingan. Mereka adalah
Jika dikira penganugerahan sekunder (memandangkan beberapa anugerah nasional tidak dianjurkan), ada beberapa artis yang pernah meraih jumlah piala yang banyak mewakili kesemua bidang. Antaranya
Industri hiburan ketika itu di monopoli oleh kumpulan wayang bangsawan yang berkembang pesat di rantau Nusantara yang mempunyai lingkungan penduduk berketurunan austronesia dan berbahasa Melayu atau dialek Malayo-Polynesian. Wilayah itu kini terdiri daripada negara-negara pasca-kolonial iaitu Indonesia, Filipina, Singapura, Brunei dan wilayah Selatan Thai.
Industri hiburan moden di Nusantara bermula sejak wayang gambar diperkenalkan oleh penjajah. Negara Filipina yang dijajah Amerika Syarikat terlebih dahulu mendapat pendedahan apabila filem tempatan pertama dihasilkan pada tahun 1905 berjudul "Luzon Lingerie", sebuah filem bisu. Sementara itu pada tahun 1926 menerusi filem bisu dari Indonesia yang berjudul "Loetoeng Kesaroung" (ejaan standard, Lutung Kesesatan). Filem pertama yang dibikin di Singapura pula adalah "Laila Majnun" pada tahun 1933, sebuah filem beraudio lakonan seniman M. Suki. Memandangkan ketika itu Singapura berada di dalam kelompok koloni British, filem tersebut diandaikan juga sebagai filem pertama Malaysia. Bagaimanapun, sekiranya diambil kira lokasi, filem pertama yang diterbitkan oleh produksi di Kuala Lumpur adalah "Abu Nawas" pada tahun 1961 arahan AR Tompel. Seiring tumbuhnya industri filem di rantau ini, industri muzik juga berkembang dari era piring hitam ke kaset , cakera keras dan kini digital. Memandangkan industri hiburan di rantau ini saling berkaitan, karyawan dari negara-negara tetangga saling berkongsi kemahiran dan menjalinkan usahasama sejak berpuluh tahun lamanya. Atas dasar itu, terdapat beberapa majlis hiburan yang diadakan secara usahasama bersama negara-negara serantau.
Di Malaysia, industri filem mencapai kegemilangan pada era 50an dan awal 60an, dan ketika itu hanya ada majlis pengiktirafan karyawan melalui Anugerah Pilihan Majalah Filem yang diadakan di Singapura dari 1955 hingga 1962. Pada tahun 1980, Festival Filem Malaysia diperkenalkan sebagai badan pengiktirafan yang diberi mandat oleh kerajaan untuk menghargai karyawan filem. Industri muzik pula hanya mempunyai majlis pengiktirafan tahunan sejak 1993 menerusi Anugerah Industri Muzik biarpun sebelum itu, beratus-ratus penyanyi dan pemuzik telah bekerja dalam industri muzik dan mencapai banyak kejayaan. Untuk bidang penyiaran pula, penganjuran Anugerah Sri Angkasa diadakan sejak tahun 1976 namun ia secara tidak konsisten diadakan sejak era 2000an. Festival Teater Malaysia pula diadakan untuk karyawan teater, tetapi pengiktirafan dari Anugerah Boh Cameronian lebih significant kepada karyawan teater.